CELEX: 32021R2317
Language: mt
Date: 2021-11-11 00:00:00
Title: Regolament tal-Kunsill (UE) 2021/2317 tal-11 ta’ Novembru 2021 dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook

28.12.2021   
               
               
                  MT
               
               
                  Il-Ġurnal Uffiċjali tal-Unjoni Ewropea
               
               
                  L 462/10
               
            
         REGOLAMENT TAL-KUNSILL (UE) 2021/2317
         tal-11 ta’ Novembru 2021
         dwar l-allokazzjoni tal-opportunitajiet tas-sajd skont il-Protokoll dwar l-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook
         IL-KUNSILL TAL-UNJONI EWROPEA,
         Wara li kkunsidra t-Trattat dwar il-Funzjonament tal-Unjoni Ewropea, u b’mod partikolari l-Artikolu 43(3) tiegħu,
         Wara li kkunsidra l-proposta tal-Kummissjoni Ewropea,
         Billi:
         
                     (1)
                  
                  
                     Il-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (1) (il-“Ftehim”) ġie konkluż bid-Deċiżjoni tal-Kunsill (UE) 2017/418 (2) u daħal fis-seħħ fl-10 ta’ Mejju 2017. Il-Protokoll dwar l-implimentazzjoni tal-Ftehim (il-“Protokoll attwali”) ġie applikat b’mod proviżorju mill-14 ta’ Ottubru 2016 (3).
                  
               
                     (2)
                  
                  
                     Il-Protokoll attwali ġie estiż għal sena (4) u għandu jiskadi fit-13 ta’ Novembru 2021.
                  
               
                     (3)
                  
                  
                     Fis-7 ta’ Lulju 2020, il-Kunsill awtorizza lill-Kummissjoni tiftaħ negozjati mal-Gvern tal-Gżejjer Cook għall-konklużjoni ta’ Protokoll ġdid dwar l-implimentazzjoni tal-Ftehim (“il-Protokoll”).
                  
               
                     (4)
                  
                  
                     B’riżultat ta’ dawk in-negozjati, ġie inizjalat il-Protokoll fit-28 ta’ Lulju 2021.
                  
               
                     (5)
                  
                  
                     Fil-11 ta’ Novembru 2021, il-Kunsill adotta d-Deċiżjoni (UE) 2021/2317 (5) rigward l-iffirmar u l-applikazzjoni proviżorja tal-Protokoll.
                  
               
                     (6)
                  
                  
                     Jenħtieġ li l-opportunitajiet tas-sajd stabbiliti fil-Protokoll jiġu allokati fost l-Istati Membri għall-perijodu kollu tal-applikazzjoni tiegħu.
                  
               
                     (7)
                  
                  
                     Minħabba l-importanza ekonomika tal-attivitajiet tas-sajd tal-Unjoni fiż-żoni tas-sajd tal-Gżejjer Cook u fid-dawl tal-ħtieġa li titnaqqas kemm jista’ jkun l-interruzzjoni ta’ dawk l-attivitajiet mal-iskadenza tal-Protokoll attwali, jenħtieġ li dan ir-Regolament jidħol fis-seħħ mill-aktar fis possibbli.
                  
               
                     (8)
                  
                  
                     Il-Protokoll se jibda japplika fuq bażi proviżorja mid-data tal-iffirmar tiegħu, sabiex ikunu jistgħu jitkomplew l-attivitajiet tas-sajd tal-bastimenti tal-Unjoni. Għalhekk, jenħtieġ li dan ir-Regolament jibda japplika mill-istess data,
                  
               ADOTTA DAN IR-REGOLAMENT:
         
            Artikolu 1
            L-opportunitajiet tas-sajd stabbiliti fil-Protokoll dwar l-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (il-“Protokoll”) għandhom jitqassmu fost l-Istati Membri kif ġej:
            Bastimenti tas-sajd għat-tonn bit-tartarun:
            
                        —
                     
                     
                        Spanja: tliet bastimenti
                     
                  
                        —
                     
                     
                        Franza: bastiment wieħed
                     
                  
         
            Artikolu 2
            Dan ir-Regolament għandu jidħol fis-seħħ fil-jum wara l-pubblikazzjoni tiegħu f’Il-Ġurnal Uffiċjali tal-Unjoni Ewropea.
            Għandu japplika mis-17 ta’ Diċembru 2021.
         
         
            Dan ir-Regolament għandu jorbot fl-intier tiegħu u japplika direttament fl-Istati Membri kollha.
            Magħmul fi Brussell, il-11 ta’ Novembru 2021.
            
               
                  Għall-Kunsill
               
               
                  Il-President
               
               Z. POČIVALŠEK
            
         
         
            (1)  ĠU L 131, 20.5.2016, p. 3.
         
            (2)  Id-Deċiżjoni tal-Kunsill (UE) 2017/418 tat-28 ta’ Frar 2017 dwar il-konklużjoni f’isem l-Unjoni Ewropea tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook u tal-Protokoll ta’ Implimentazzjoni tiegħu (ĠU L 64, 10.3.2017, p. 1).
         
            (3)  ĠU L 289, 25.10.2016, p. 1.
         
            (4)  ĠU L 395, 25.11.2020, p. 1.
         
            (5)  Id-Deċiżjoni tal-Kunsill (UE) 2021/2317 tal-11 ta’ Novembru 2021 dwar l-iffirmar, f’isem l-Unjoni Ewropea, u l-applikazzjoni provviżorja tal-Protokoll dwar l-implimentazzjoni tal-Ftehim ta’ Sħubija dwar is-Sajd Sostenibbli bejn l-Unjoni Ewropea u l-Gvern tal-Gżejjer Cook (ĠU L 463, 28.12.2021, p. 1).